FAGENGELSK – efterår 2021 (0 ECTS)

**Rammer for udbud**

* Uddannelsessprog: Engelsk
* Niveau: Kandidat
* Semester: Hvert semester
* Timer per uge: 2
* Deltagerbegrænsning: 35 studerende
* Undervisningssted: Aarhus

**Tid og sted**

Tidspunkt fremgår af Timeplanen.

**Formål**

Kurset er et frivilligt, gratis tilbud til studerende, der deltager i et eller flere af de engelsksprogede kursusfag. Hvis der er ledige pladser, kan studerende, som planlægger et studieophold i udlandet, optages. Formålet med kurset er primært at sætte deltagerne i stand til bedre at formulere sig mundtligt på fagengelsk, derudover at gøre det lettere for deltagerne at forstå de engelske tekster/bøger, som indgår i deres fag.

**Indhold**

Kurset omfatter en gennemgang af en repræsentativ del af engelsk juridiske tekster indenfor, proces, aftale, erstatning, ejendom, straffe, ansættelse, selskab og EU ret m.m. Endvidere gennemgås et basisordforråd på ca. 300 ord/begreber gennem hjemmeopgaver med oversættelser af juridiske gloser, dansk/engelsk og engelsk/dansk.

**Faglige forudsætninger**

Kandidatstuderende

**Underviser**

Ekstern lektor Michael McBarron

**Undervisnings- og arbejdsform**

Holdundervisning bestående hovedsagelig af diskussioner og (frivillige) studenteroplæg.

**Litteratur**

Består af udleveret materiale, cases, opgaver osv., som kan suppleres af studerendes eget materiale hvis ønsket.

**Bedømmelse**

Der er ingen eksamen, men der er en afsluttende skriftlig prøve. Et diplom udstedes til de studerende, der har deltaget i mindst 80% af undervisningen.

Vær opmærksom på, at Fagengelsk er et redskabsfag og det tæller dermed ikke som et kursusfag undervist på et ikke-skandinavisk sprog.